**ХУУЛЬЧИЙН ЭРХ ЗҮЙН БАЙДЛЫН ТУХАЙ ХУУЛИЙН**

**ТӨСЛИЙН ҮР НӨЛӨӨГ ҮНЭЛЭХ АЖЛЫН ТАЙЛАН**

/**ШИНЭЧИЛСЭН НАЙРУУЛГА/**

2020 ОН

# УДИРТГАЛ

Хуульчийн эрх зүйн байдлын тухай хуулийн шинэчилсэн найруулгын төсөлд шалгуур үзүүлэлтийн дагуу дүн шинжилгээ хийн, түүний үр нөлөөг тооцож, хуулийн төслийг боловсронгуй болгоход энэхүү үнэлгээний ажлын зорилго нь оршино.

Хуулийн төслийн /цаашид “хуулийн төсөл” гэх/ үр нөлөөг үнэлэх ажиллагааг Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хууль тогтоомжийн төслийн үр нөлөөг үнэлэх тооцох аргачлал”[[1]](#footnote-1)-д заасны дагуу

* Шалгуур үзүүлэлтийг сонгох;
* Хуулийн төслөөс үр нөлөө тооцох хэсгээ тогтоох;
* Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох;
* Үр дүнг үнэлэх, зөвлөмж өгөх гэсэн үе шатыг баримтлан гүйцэтгэлээ.

Хуулийн төслийн нөлөөг үнэлэхдээ үндсэн 6 шалгуур үзүүлэлтийн хүрээнд тэдгээрийг шалгах хэрэгслийг ашиглан хуулийн төслийн зохицуулалтууд нь уг хуулийн төслийг боловсруулах болсон үндэслэл, хэрэгцээ шаардлагад нийцсэн эсэх, хуулийн төслийн зорилгод нийцсэн, түүнд хүрэх боломжтой байдлаар тусгагдсан эсэхэд дүн шинжилгээ хийснээс гадна хуулийн төслийн зохицуулалт практикт хэрэгжих боломжийг туршсан байдалд дүн шинжилгээ хийлээ.

# **НЭГ. ШАЛГУУР ҮЗҮҮЛЭЛТИЙГ СОНГОСОН БАЙДАЛ, ҮНДЭСЛЭЛ**

Хуулийн төслийн үр нөлөөний судалгааг гүйцэтгэхдээ хуулийн төслийн зорилго, хамрах хүрээ, зохицуулалтын хүрээтэй уялдуулан, аргачлалд дурдсан 6 шалгуураас 4 шалгуур үзүүлэлтийг сонгож төслийн үр нөлөөг үнэллээ.

Үүнд:

* Зорилгод хүрэх байдал;
* Ойлгомжтой байдал;
* Харилцан уялдаа зэрэг болно.

Хуулийн төслийг үнэлэх шалгуур үзүүлэлтийг сонгохдоо дараахь хэрэгцээ, шаардлагыг үндэслэлээ. Үүнд:

Хуульд заасан “хуульчийн мэргэжлийн үйл ажиллагаа” гэх нэр томьёоны ойлголтыг Үндсэн хуульд нийцээгүй үндэслэлээр хүчингүй болгосноор хуульчийн мэргэжлийн үйл ажиллагаанд ямар үйл ажиллагааг хамруулж үзэх нь тодорхойгүй болсон, хуульчдын нийтлэг эрх, ашиг сонирхлыг хамгаалах арга замыг тусгаагүй, Хуульчдын холбооны Зөвлөлийн гишүүдийг батламжлах эрх бүхий Их Хурал хуралдах хугацаа нь Зөвлөлийн гишүүдийн бүрэн эрхийн хугацаанаас зөрүүтэй, Хуульчдын их хурлын төлөөлөгч болон Зөвлөлийн бүрэлдэхүүний тоо нь холбооны үйл ажиллагааг хэвийн явуулах боломжгүйд хүргэх эрсдэлтэй, Хуульчдын холбооны Ерөнхийлөгчийн бүрэн эрхийн хугацаа дэвшүүлсэн зорилт, хөтөлбөрөө хэрэгжүүлэхэд хүрэлцэхгүй, хуулийн тодорхой бус зохицуулалтын улмаас хууль зүйн сургуулийг магадлан итгэмжлэх зохицуулалт өдийг хүртэл хэрэгжээгүй байна.

Монгол Улсын Үндсэн хуульд оруулсан нэмэлт, өөрчлөлтөөр шүүгчийг албан тушаалаас нь түдгэлзүүлэх, огцруулах болон сахилгын бусад шийтгэл ногдуулах чиг үүрэг бүхий Шүүхийн сахилгын хороог бий болгох, Өмгөөллийн тухай хуулиар өмгөөлөгч хууль болон Ёс зүйн дүрмийг зөрчсөн эсэх маргааныг хянан шийдвэрлэх, хариуцлага хүлээлгэх чиг үүрэг бүхий Мэргэжлийн хариуцлагын хороо Монголын Өмгөөлөгчдийн холбоонд байхаар тус тус зохицуулсан. Прокурорын тухай хуульд зааснаар прокурорын сахилга, ёс зүй, мэргэжлийн хариуцлагын асуудлаар Прокурорын ёс зүйн болон мэргэжлийн орон тооны бус зөвлөл үйл ажиллагаа явуулж байна. Хууль тогтоомжийн энэхүү өөрчлөлтийн улмаас Хуульчдын холбооны Мэргэжлийн хариуцлагын хорооны чиг үүрэг, үйл ажиллагааг тодотгон зохицуулах шаардлага бий болсон бөгөөд энэ талаар Өмгөөллийн тухай хуулийг дагаж мөрдөх журмын тухай хуульд Монголын Хуульчдын холбоо болон Өмгөөлөгчдийн Холбооны үйл ажиллагааг уялдуулах, чиг үүргийг оновчтой хуваарилах талаар холбогдох хуулийн төслийг боловсруулахаар заажээ.

Монгол Улсын Их Хурлын 2020 оны 02 дугаар тогтоолын хавсралтаар баталсан Монгол Улсын Үндсэн хуульд оруулсан нэмэлт, өөрчлөлтөд хууль тогтоомжийг нийцүүлэх хуваарьт Шүүхийн хараат бус байдлыг хангаж, шүүгчийн хариуцлагыг дээшлүүлэхтэй холбоотой Үндсэн хуульд оруулсан нэмэлт, өөрчлөлтийн хүрээнд Шүүхийн захиргааны тухай, Шүүхийн сахилгын хорооны тухай хуулийн төслийг боловсруулж, тэдгээртэй холбогдуулан Хуульчийн эрх зүйн байдлын тухай хууль болон холбогдох бусад хуульд нэмэлт, өөрчлөлт оруулах тухай хуулийн төсөл боловсруулахаар заасан.

Дээрх хуваарийн дагуу боловсруулж байгаа Монгол Улсын Шүүхийн тухай болон Шүүгчийн эрх зүйн байдал, сахилга хариуцлагын тухай хуулийн төсөлтэй Хуульчийн эрх зүйн байдлын тухай хуулийн зарим зохицуулалтыг уялдуулах зайлшгүй шаардлага үүссэн.

Мөн Хуульчийн эрх зүйн байдлын тухай хуулийн хэрэгжилтийн үр дагаварт хийсэн үнэлгээгээр хуулийн зарим зохицуулалтыг Төлбөрийн чадваргүй яллагдагчид үзүүлэх хууль зүйн туслалцааны тухай хуультай уялдуулах, хуулийн үйлчлэлд хамаарах субъектийг тодорхой болгох, Хуульчдын холбооны зөвлөлийн чиг үүргийг оновчтой тодорхойлох шаардлагатай гэж дүгнэсэн.

# **ХОЁР.ХУУЛИЙН ТӨСЛӨӨС ҮР НӨЛӨӨГ НЬТООЦОХ ХЭСГЭЭ ТОГТООСОН БАЙДАЛ**

Энэхүү хэсэгт Хуульчийн эрх зүйн байдлын тухай хуулийн төслөөс үр нөлөөг нь үнэлэх хэсгээ тогтоож, шалгуур үзүүлэлтийн хүрээнд холбогдох зүйл, заалтыг сонгов. Эдгээр зүйл, заалтыг сонгохдоо хууль зүйн хувьд шууд үр дагавар үүсгэж байгаа голлох ач холбогдолтой заалтуудыг сонгож авсан. Өөрөөр хэлбэл, тус хуулийн төслийн үр нөлөөг үнэлэхдээ товч бөгөөд оновчтой байх үүднээс хуулийн төслөөс шинэлэг зохицуулалт бий болгож буй, голлох ач холбогдол бүхий заалтыг сонгож, тухайн сонгосон зүйл, заалтын үр нөлөөг судаллаа. Ингээд сонгосон шалгуур үзүүлэлтийн дагуу хуулийн төслөөс үр нөлөөг нь тооцохоор сонгосон хэсгээ шалгуур үзүүлэлт тус бүрээр авч үзэв.

## **2.1. “Зорилгод хүрэх байдал” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ тогтоосон байдал**

Тус хуулийн төсөл нь хуульчдын үйл ажиллагааны хариуцлага, ил тод байдлыг нэмэгдүүлэх, тэдгээрийн үйл ажиллагаанд нэгдсэн шаардлага, стандарт, хариуцлагын тогтолцоог бий болгох, уг арга замаар тэдгээрийн мэдлэг, ур чадвар, ёс зүйг нэмэгдүүлэн хуульчдын нэр хүнд, олон нийтийн итгэл, хүндлэлийг олж авах, хуульчдын өөрөө удирдах ёсны байгууллагын зохистой бүтцийг бий болгох зорилгоор боловсруулагдсан бөгөөд хуулийн төслийн 1 дүгээр зүйлд тус хуулийн зорилт нь хуульчийн эрх зүйн байдал, мэргэжлийн үйл ажиллагаа эрхлэх зөвшөөрөл, мэргэжлийн нэр хүнд, хариуцлагын тогтолцоо, хуульчдын мэргэжлийн өөрөө удирдах ёсны байгууллагын чиг үүрэг, зохион байгуулалттай холбогдсон харилцааг зохицуулахад оршино гэж заасан байна. Дээрх зорилгыг хэрэгжүүлэхэд чухал ач холбогдолтой дараах зохицуулалтыг сонгов.

|  |  |  |
| --- | --- | --- |
| **№** | **Зорилгод хүрэх байдал** | **Сонгосон зүйл, заалт** |
| 1 | Хуульчийн эрх зүйн байдлын тухай хууль боловсронгуй болж, Монголын Хуульчдын холбоо болон Өмгөөлөгчдийн Холбооны үйл ажиллагааны уялдаа холбоо хангагдаж, тэдгээрийн чиг үүргийн хуваарилалт оновчтой болох, хуульчдын өөрөө удирдах ёсны байгууллагын эрх зүйн байдал тодорхой болох | 34 дүгээр зүйл.Хуульчдын холбоо, түүний гишүүнчлэл  34.1.Хуульчдын холбоо хуульчийн мэргэжлийн нэр хүнд, үйл ажиллагаа, хариуцлагын стандарт тогтоох, хуульчийн хууль ёсны нийтлэг эрх ашиг сонирхол, мэргэжлийн нэр хүнд, шударга байдлыг хамгаалах, мэдлэг, ур чадварыг нэмэгдүүлэх болон энэ хуулийн 45 дугаар зүйлд заасан чиг үүргийг хэрэгжүүлнэ.  34.2.Хуульч бүр Хуульчдын холбооны гишүүн байна.  34.3.Хуульчид сайн дураараа нэгдэж төрийн бус байгууллага байгуулж болох бөгөөд хуульчдын байгуулсан төрийн бус байгууллага нь энэ хуультай зөрчилдөхгүй бол Хуульчдын холбооны үйл ажиллагаанд хорооны эрх эдэлж, үүрэг хүлээх байдлаар оролцож болно.  34.4.Хуульчдын холбоо хуульчдын нэгдсэн бүртгэлийг хөтөлнө.  34.5.Шүүгч, прокуророор томилогдсон, чөлөөлөгдсөн, өмгөөлөгч, ноториатын эрх олгосон, түдгэлзүүлсэн, хүчингүй болгосон болон бүртгэлийн мэдээлэлд орсон өөрчлөлтийг тухайн өөрчлөлт орсноос хойш Шүүхийн ерөнхий зөвлөл, Улсын ерөнхий прокурорын газар, Өмгөөлөгчдийн холбоо, Нотариатчдын танхим 30 хоногийн дотор Хуульчдын холбоонд ирүүлнэ.  34.6.Энэ хуулийн 36.4, 36.5-д заасан бүртгэл хөтлөх болон тухайн хуульчийн үйл ажиллагааны талаарх бусад мэдээлэл оруулах журмыг Хуульчдын холбооны Зөвлөл батална.  35 дугаар зүйл.Хуульчдын холбооны чиг үүрэг  35.1.Хуульчдын холбоо дараах чиг үүргийг хэрэгжүүлнэ:  35.1.1.хуульчийн шалгалт зохион байгуулах;  35.1.2.хуульчийн мэргэжлийн үйл ажиллагаа эрхлэх зөвшөөрөл олгох, түдгэлзүүлэх, хүчингүй болгох;  35.1.3.хуульчийн үргэлжилсэн болон албан бус сургалтыг зохион байгуулах, багц цагийг тооцож нэгдсэн бүртгэлийг хөтлөх;  35.1.4.хуульчдын эрх, хууль ёсны ашиг сонирхлыг хамгаалах;  35.1.5.Хуульчийн мэргэжлийн дүрэм батлах, сахиулах;  35.1.6.Мэргэжлийн хариуцлагын хороо байгуулан ажиллуулах;  35.1.7.шүүгчид нэр дэвшигчийн мэргэшил, ур чадвар, нэр хүндийн талаарх дүгнэлт гаргах;  35.1.8.хууль зүйн сургуулийн хөтөлбөрийг магадлан итгэмжлэх;  35.1.9.хууль тогтоох үйл ажиллагаанд мэргэжлийн шинжээчийн туслалцаа үзүүлэх;  35.1.10.хууль зүйн шинжлэх ухааны хөгжлийг дэмжих, шүүхийн практик, хууль зүйн бодлогын чиглэлд судалгаа хийх;  35.1.11.мэргэжлийн чиглэлээр бодлогын нөлөөлөл, хуульчийн нийтэд тустай мэргэжлийн үйл ажиллагаа эрхлэх ажлыг зохион байгуулах;  35.1.12.Шүүхийн ерөнхий зөвлөл, Шүүхийн сахилгын хороо, Шүүхийн мэргэшлийн хорооны гишүүнд нэр дэвшүүлэх.  35.2.Хуульчийн нийтэд тустай мэргэжлийн үйл ажиллагааны журмыг Хуульчдын холбооны Зөвлөл батална.  36 дугаар зүйл.Хуульчдын их хурал  36.1.Хуульчдын өөрөө удирдах ёсны эрх барих дээд байгууллага нь Хуульчдын их хурал байна.  36.2.Хуульчдын их хурал дараах бүрэн эрхийг хэрэгжүүлнэ:  36.2.1.Хуульчдын холбооны дүрэм батлах, түүнд нэмэлт, өөрчлөлт оруулах;  36.2.2.Хуульчийн мэргэжлийн дүрэм батлах, түүнд нэмэлт, өөрчлөлт оруулах;  36.2.3.Хуульчдын холбооны Ерөнхийлөгчийг сонгох, чөлөөлөх, түүний цалингийн хэмжээг тогтоох;  36.2.4.Хуульчдын холбооны зөвлөлийн гишүүнийг батламжлах, чөлөөлөх;  36.2.5.Мэргэжлийн хариуцлагын хороо байгуулж, бүрэлдэхүүнийг батламжлах, чөлөөлөх;  36.2.6.Хуульчдын холбооны зөвлөлийн үйл ажиллагааны тайлан сонсох, зөвлөмж өгөх;  36.2.7.Хуульчийн мэргэжлийн үйл ажиллагаа эрхлэх зөвшөөрлийн хураамжийн хэмжээг тогтоох;  36.2.8.Хуульчдын холбооны дүрмээр тогтоосон бусад бүрэн эрх.  36.3.Хуульчдын их хурлын ээлжит хуралдаан гурван жилд нэг удаа хуралдах бөгөөд Хуульчдын их хурал хуралдаан даргалагчаа сонгож, хуралдааны дэгээ тогтооно.  36.4.Хуульчдын их хурал хуульчдын төлөөлөгчдийн олонх оролцсоноор хүчин төгөлдөр болно.  36.5.Хуульчдын их хуралд оролцох хуульчдын төлөөлөгчдийг сонгох журмыг Хуульчдын холбооны дүрмээр тогтооно.  36.6.Хуульчдын их хуралд өмгөөлөгч, шүүгч, прокурор, нотариатч, бусад хуульчийн төлөөлөл тэнцүү хувьтай байна.  36.7.Хуульчдын их хурлын тов болон хэлэлцэх асуудлын төлөвлөгөөг хуралдаан эхлэхээс 30 хоногийн өмнө Хуульчдын холбооны Ерөнхийлөгч хэвлэл мэдээллийн хэрэгслээр зарлана.  36.8. Хуульчдын их хурал энэ хуулийн 36.2.1, 36.2.2, 36.2.7-д заасан асуудлыг хуралдаанд оролцсон төлөөлөгчдийн дийлэнх олонхын саналаар, бусад асуудлыг хуралдаанд оролцсон төлөөлөгчдийн олонхын саналаар тус тус шийдвэрлэж, хэлэлцсэн асуудлаар тогтоол гаргана.  36.9.Хуульчдын их хурлын төлөөлөгч хүндэтгэн үзэх шалтгаанаар Хуульчдын их хуралд хүрэлцэн ирэх боломжгүй бол саналаа бичгээр битүүмжлэн ирүүлж болно.  36.10.Энэ хуулийн 36.9-д заасны дагуу ирсэн саналыг хэлэлцэх журмыг хуралдааны дэгээр зохицуулна.  38 дугаар зүйл.Хуульчдын холбооны зөвлөл  38.1.Хуульчдын холбооны Зөвлөл /цаашид “Зөвлөл” гэх/ Хуульчдын холбооны үйл ажиллагааг бодлогын удирдлагаар хангах чиг үүрэгтэй хамтын удирдлагын байгууллага байна.  38.2.Зөвлөл шүүгч, прокурор, өмгөөлөгч, нотариатч болон бусад хуульчдын тус бүр 5 төлөөллөөс бүрдсэн 25 гишүүний бүрэлдэхүүнтэй байна. |
| 2 | Монгол Улсын Шүүхийн тухай болон Шүүгчийн эрх зүйн байдал, сахилга хариуцлагын тухай хуулийн төсөлтэй Хуульчийн эрх зүйн байдлын тухай хуулийн зарим зохицуулалтыг уялдуулах | 35.1.12.Шүүхийн ерөнхий зөвлөл, Шүүхийн сахилгын хороо, Шүүхийн мэргэшлийн хорооны гишүүнд нэр дэвшүүлэх.  37.3.5.энэ хуулийн 51 дүгээр зүйлд заасан Хуульчдын эрх, хууль ёсны ашиг сонирхлыг хамгаалах асуудал эрхэлсэн хорооноос өргөн мэдүүлсэн Шүүхийн ерөнхий зөвлөлийн гишүүнд нэр дэвшигчдээс сонгож, Монгол Улсын Ерөнхийлөгчид санал болгох.  37.3.6.Шүүхийн сахилгын хорооны гишүүнд нэр дэвшигчийг Монгол Улсын Ерөнхийлөгчид санал болгох.  38.7.Зөвлөл дараах бүрэн эрхийг хэрэгжүүлнэ:  38.7.15.Шүүхийн сахилгын хорооны гишүүнд Хуульчдын холбооноос нэр дэвшигчийг сонгох.  45 дугаар зүйл.Хуульчийн мэргэжлийн дүрэм, ёс зүйн асуудал эрхэлсэн хорооноос Шүүхийн сахилгын хорооны гишүүнд нэр дэвшүүлэх ажлыг зохион байгуулах  45.1.Шүүхийн сахилгын хорооны гишүүнд нэр дэвшигчийг сонгон шалгаруулах асуудлыг Ёс зүйн хороо зохион байгуулна.  45.2.Хуульд заасан зохих болзол, шаардлагыг хангасан Монгол Улсын иргэн Шүүхийн сахилгын хорооны гишүүнд нэрээ дэвшүүлэх эрхтэй.  45.3.Энэ хуулийн 45.2-т заасан иргэн /цаашид "өргөдөл гаргагч" гэх/ нь Шүүхийн сахилгын хорооны гишүүнд өрсөлдөхөөр нэр дэвшихийг хүссэн өргөдөлдөө хуульд заасан шаардлагыг хангаж байгааг нотолсон баримт бичгийг хавсаргана.  45.4.Ёс зүйн хороо энэ хуулийн 45.3-т заасан баримт бичиг үнэн зөв эсэхийг шалган өргөдөл гаргагч хуульд заасан болзол, шаардлагыг хангаж байгаа эсэхэд дүгнэлт гаргаж, тав хоногийн дотор Хуульчдын холбооны Зөвлөлд хүргүүлнэ.  45.5.Хуульчдын холбооноос Шүүхийн сахилгын хороонд нэр дэвшигчийг бүртгэх, сонгон шалгаруулах журмыг Зөвлөл батална.  50 дугаар зүйл.Шүүхийн мэргэшлийн хорооны гишүүнийг санал болгох  50.1.Шүүхийн мэргэшлийн хорооны гишүүнд санал болгох асуудлыг Хуульчийн мэргэжлийн шалгалтын асуудал эрхэлсэн хороо хариуцна.  50.2.Шүүхийн мэргэшлийн хорооны гишүүнд нэр дэвшүүлэх, санал болгох журмыг Зөвлөл батална.  51 дүгээр зүйл.Шүүхийн ерөнхий зөвлөлийн гишүүнд нэр дэвшүүлэх  51.1.Шүүхийн ерөнхий зөвлөлийн гишүүнд нэр дэвшигчийг сонгох асуудлыг Хуульчдын эрх, хууль ёсны ашиг сонирхлыг хамгаалах асуудал эрхэлсэн хороо зохион байгуулна.  51.2.Хуульд заасан зохих болзол, шаардлагыг хангасан Монгол Улсын иргэн Шүүхийн ерөнхий зөвлөлийн гишүүнд нэрээ дэвшүүлэх эрхтэй.  51.3.Энэ хуулийн 51.2-т заасан иргэн /цаашид "өргөдөл гаргагч" гэх/ нь Шүүхийн ерөнхий зөвлөлийн гишүүнд өрсөлдөхөөр нэр дэвшихийг хүссэн өргөдөлдөө хуульд заасан шаардлагыг хангаж байгааг нотолсон баримт бичгийг хавсаргана.  51.4.Хуульчдын эрх, хууль ёсны ашиг сонирхлыг хамгаалах асуудал эрхэлсэн хороо энэ хуулийн 51.3-т заасан баримт бичиг үнэн зөв эсэхийг шалган өргөдөл гаргагч хуульд заасан болзол, шаардлагыг хангаж байгаа эсэхэд дүгнэлт гаргаж, тав хоногийн дотор Хуульчдын холбооны Ерөнхийлөгчид өргөн мэдүүлнэ.  51.5.Хуульчдын холбооноос Шүүхийн ерөнхий зөвлөлийн гишүүнд нэр дэвшигчийг бүртгэх, сонгон шалгаруулах журмыг Зөвлөл батална. |

## **2.2. “Ойлгомжтой байдал” шалгуур үзүүлэлтийн хүрээнд хуулийн төслөөс**

## **үр нөлөөг нь тооцох хэсгээ тогтоосон байдал**

“Ойлгомжтой байдал” гэсэн шалгуур үзүүлэлтийн хүрээнд уг хуулийн төслийн зүйл, заалтад бүхэлд нь дүн шинжилгээ хийж, үр нөлөөг тооцов.

## **2.4. “Харилцан уялдаа” шалгуур үзүүлэлтийн хүрээнд хуулийн төслөөс**

## **үр нөлөөг нь тооцох хэсгээ тогтоосон байдал**

“Харилцан уялдаа” шалгуур үзүүлэлтийн хүрээнд уг хуулийн төслийн зүйл, заалтад бүхэлд нь дүн шинжилгээ хийж, үр нөлөөг тооцсон. /Хуулийн төсөл 7 бүлэг, 60 зүйлтэй./

# **ГУРАВ. ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ**

Өмнөх үе шатуудад хуулийн төслийн үр нөлөөг үнэлэх шалгуур үзүүлэлтийг сонгож, үр нөлөөг үнэлэх хэсгээ тогтоосон тул тэдгээрт тохирох шалгах хэрэгслийг дараахь байдлаар харуулав.

|  |  |  |  |
| --- | --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** | **Тохирох шалгах хэрэгсэл** |
| 1 | Зорилгод хүрэх байдал | Хуулийн төслийн 1, 34, 35, 36, 37, 38, 45, 50, 51 дүгээр зүйлийн холбогдох заалтууд | Зорилгод дүн шинжилгээ хийх. |
| 2 | Ойлгомжтой байдал | Хуулийн төсөл бүхэлдээ | Ойлгомжтой байдлыг судлах, ингэхдээ хууль тогтоомжийн тухай хууль болон аргачлалд заасан асуулгаар хуулийн төслийг шалгах. |
| 3 | Харилцан уялдаа | Хуулийн төсөл бүхэлдээ | Хуулийн төслийн уялдаа холбоог хууль болон аргачлалд заасан асуулгуудаар шалгах. |

## **3.1. “Зорилгод хүрэх байдал” шалгуур үзүүлэлтээр үнэлсэн байдал**

Хуульчийн эрх зүйн байдлын тухай хууль боловсронгуй болж, Монголын Хуульчдын холбоо болон Өмгөөлөгчдийн Холбооны үйл ажиллагааны уялдаа холбоо хангагдаж, тэдгээрийн чиг үүргийн хуваарилалт оновчтой болох, хуульчдын өөрөө удирдах ёсны байгууллагын эрх зүйн байдал тодорхой болох хүрээнд хуулийн төслийн 34 дүгээр зүйлд дүн шинжилгээ хийсэн байдал

|  |
| --- |
| 34 дүгээр зүйл.Хуульчдын холбоо, түүний гишүүнчлэл  34.1.Хуульчдын холбоо хуульчийн мэргэжлийн нэр хүнд, үйл ажиллагаа, хариуцлагын стандарт тогтоох, хуульчийн хууль ёсны нийтлэг эрх ашиг сонирхол, мэргэжлийн нэр хүнд, шударга байдлыг хамгаалах, мэдлэг, ур чадварыг нэмэгдүүлэх болон энэ хуулийн 45 дугаар зүйлд заасан чиг үүргийг хэрэгжүүлнэ.  34.2.Хуульч бүр Хуульчдын холбооны гишүүн байна.  34.3.Хуульчид сайн дураараа нэгдэж төрийн бус байгууллага байгуулж болох бөгөөд хуульчдын байгуулсан төрийн бус байгууллага нь энэ хуультай зөрчилдөхгүй бол Хуульчдын холбооны үйл ажиллагаанд хорооны эрх эдэлж, үүрэг хүлээх байдлаар оролцож болно.  34.4.Хуульчдын холбоо хуульчдын нэгдсэн бүртгэлийг хөтөлнө.  34.5.Шүүгч, прокуророор томилогдсон, чөлөөлөгдсөн, өмгөөлөгч, ноториатын эрх олгосон, түдгэлзүүлсэн, хүчингүй болгосон болон бүртгэлийн мэдээлэлд орсон өөрчлөлтийг тухайн өөрчлөлт орсноос хойш Шүүхийн ерөнхий зөвлөл, Улсын ерөнхий прокурорын газар, Өмгөөлөгчдийн холбоо, Нотариатчдын танхим 30 хоногийн дотор Хуульчдын холбоонд ирүүлнэ.  34.6.Энэ хуулийн 36.4, 36.5-д заасан бүртгэл хөтлөх болон тухайн хуульчийн үйл ажиллагааны талаарх бусад мэдээлэл оруулах журмыг Хуульчдын холбооны Зөвлөл батална.  **35 дугаар зүйл.Хуульчдын холбооны чиг үүрэг**  35.1.Хуульчдын холбоо дараах чиг үүргийг хэрэгжүүлнэ:  35.1.1.хуульчийн шалгалт зохион байгуулах;  35.1.2.хуульчийн мэргэжлийн үйл ажиллагаа эрхлэх зөвшөөрөл олгох, түдгэлзүүлэх, хүчингүй болгох;  35.1.3.хуульчийн үргэлжилсэн болон албан бус сургалтыг зохион байгуулах, багц цагийг тооцож нэгдсэн бүртгэлийг хөтлөх;  35.1.4.хуульчдын эрх, хууль ёсны ашиг сонирхлыг хамгаалах;  35.1.5.Хуульчийн мэргэжлийн дүрэм батлах, сахиулах;  35.1.6.Мэргэжлийн хариуцлагын хороо байгуулан ажиллуулах;  35.1.7.**шүүгчид нэр дэвшигчийн мэргэшил, ур чадвар, нэр хүндийн талаарх дүгнэлт гаргах**;  35.1.8.хууль зүйн сургуулийн хөтөлбөрийг магадлан итгэмжлэх;  35.1.9.хууль тогтоох үйл ажиллагаанд мэргэжлийн шинжээчийн туслалцаа үзүүлэх;  35.1.10.хууль зүйн шинжлэх ухааны хөгжлийг дэмжих, шүүхийн практик, хууль зүйн бодлогын чиглэлд судалгаа хийх;  35.1.11.мэргэжлийн чиглэлээр бодлогын нөлөөлөл, хуульчийн нийтэд тустай мэргэжлийн үйл ажиллагаа эрхлэх ажлыг зохион байгуулах;  35.1.12.Шүүхийн ерөнхий зөвлөл, **Шүүхийн сахилгын хороо, Шүүхийн мэргэшлийн хорооны гишүүнд нэр дэвшүүлэх.** |

|  |
| --- |
| **Өмгөөлийн тухай хууль**  **38 дугаар зүйл. Өмгөөлөгчдийн Холбоо**  38.1.Өмгөөлөгчдийн Холбоо нь өмгөөлөгчдийн мэдлэг, ур чадварыг дээшлүүлэх, эрх ашгийг хамгаалах, хариуцлагын нэгдсэн тогтолцоог хэрэгжүүлэх, иргэдийн хууль зүйн туслалцаа авах эрхийг хангахад дэмжлэг үзүүлэх зорилго бүхий өмгөөлөгчдийн заавал гишүүнчлэлтэй, мэргэжлийн өөрөө удирдах ёсны байгууллага мөн.  38.2.Өмгөөлөгчдийн Холбоо нь нийтийн эрх зүйн хуулийн этгээд байна.  39.1.1.өмгөөллийн үйл ажиллагааны нэгдсэн шаардлага, Ёс зүйн дүрмийг мөрдүүлэх;  39.1.2.иргэдийн хуульд заасан эрх, үүрэг болон тэдгээрийн эрх, хууль ёсны ашиг сонирхлыг хамгаалах талаар өмгөөлөгчийн үүрэг, оролцоог сурталчлан таниулах;  39.1.3.хууль зүйн мэргэжлийн туслалцааг тэгш, хүртээмжтэй үзүүлэх, өмгөөлөгчөөс өмгөөллийн үйл ажиллагааг хараат бусаар эрхлэх боломжийг бүрдүүлэх талаар төрийн байгууллагатай хамтран ажиллах;  39.1.4.өмгөөлөгчийн мэргэжлийн ёс зүй, мэдлэг, ур чадвар, үзүүлж байгаа хууль зүйн мэргэжлийн туслалцааны чанарыг дээшлүүлэх;  39.1.5.өмгөөлөгчөөс мэргэжлийн үйл ажиллагаа эрхлэх боломжийг сайжруулах;  39.1.6.хуульд заасан үндэслэл, журмын дагуу өмгөөллийн үйл ажиллагаа эрхлэх эрх олгох, түдгэлзүүлэх, сэргээх, хүчингүй болгох, дуусгавар болгох;  39.1.7.өмгөөлөгчийн мэргэжлийн нэр хүнд, эрх, хууль ёсны ашиг сонирхлыг хамгаалах, төрийн аль ч шатны байгууллагад төлөөлөх;  39.1.8.өмгөөлөгчөөс нийтэд тустай мэргэжлийн үйл ажиллагаа эрхлэх ажлыг зохион байгуулах;  39.1.9.өмгөөллийн үйл ажиллагааны явцад хохирсон үйлчлүүлэгчийн эрх, ашиг сонирхлыг хамгаалах арга хэмжээг авах;  39.1.10.хуульд заасан бусад чиг үүрэг. |

Хуульчийн эрх зүйн байдлын тухай хууль нь хуульчдын үйл ажиллагааны хариуцлага, ил тод байдлыг нэмэгдүүлэх, тэдгээрийн үйл ажиллагаанд нэгдсэн шаардлага, стандарт, хариуцлагын тогтолцоог бий болгох, уг арга замаар тэдгээрийн мэдлэг, ур чадвар, ёс зүйг нэмэгдүүлэн хуульчдын нэр хүнд, олон нийтийн итгэл, хүндлэлийг олж авах, хуульчдын өөрөө удирдах ёсны байгууллагын зохистой бүтцийг бий болгох зорилгоор батлагдсан.

Хуульчийн эрх зүйн байдлын тухай хууль батлагдсанаар тухайн үед зохицуулалт хангалтгүй байсан хууль зүйн дэд бүтэц, хуульчдын хүрээ, тэдний мэргэжлийн үйл ажиллагааг зохицуулах эрх зүйн нэгдсэн тогтолцоог бүрдүүлэх чухал алхам болсон.

Шүүгч, прокурор, өмгөөлөгч, хуулийн зөвлөх, төр, захиргааны байгууллага, хувийн хэвшилд ажилладаг хуульч зэрэг тухайн салбарын нийт мэргэжилтнүүдийг нэгтгэсэн, өргөн цар хүрээнд үйл ажиллагаа явуулах боломж бүхий хуульчдын өөрөө удирдах ёсны байгууллага болох Монголын Хуульчдын холбоог байгуулж, уг холбоонд хуульчийн мэргэжлийн үйл ажиллагаа эрхлэх зөвшөөрөл олгохтой холбоотой төрийн зарим чиг үүргийг шилжүүлэн өгсөн.

**Монголын Хуульчдын холбоо нь байгуулагдсан цагаасаа эхлэн төрөөс шилжүүлэн өгсөн болон хуулиар хүлээн чиг үүргээ амжилттай хэрэгжүүлж, хуульч мэргэжлийн үйл ажиллагаагаа төрөөс хараат бусаар явагдах нөхцөлийг хангах, шүүгч, прокурор, өмгөөлөгч, бусад хуульчдыг мэдлэг, чадвар дээшлүүлэх сургалтад тогтмол хамруулах, хуульчдын мэргэжлийн сахилга, ёс зүйн асуудлыг шалган дүгнэх, хариуцлага хүлээлгэх ил тод, шударга, хяналттай тогтолцоо бий болгох талаар идэвхтэй ажиллан хуульчдын нийтлэг эрх ашгийг дотоодод төдийгүй олон улс, бүс нутгийн хэмжээнд төлөөлөх чадвартай нийтийн эрх зүйн хуулийн этгээд болон төлөвшсөн байна.**

Хуульчийн эрх зүйн байдлын тухай хуулиар бий болсон дээрх ололтыг цаашид хадгалж, улам боловсронгуй болгох, хууль хэрэгжүүлэх явцад гарсан зарим хүндрэлтэй асуудал болон Өмгөөллийн тухай хууль батлагдсантай хуулийг шинэчлэн боловсруулах доор дурдсан үндэслэл, шаардлага байна.

Хуульд заасан “хуульчийн мэргэжлийн үйл ажиллагаа” гэх нэр томьёоны ойлголтыг Үндсэн хуульд нийцээгүй үндэслэлээр хүчингүй болгосноор хуульчийн мэргэжлийн үйл ажиллагаанд ямар үйл ажиллагааг хамруулж үзэх нь тодорхойгүй болсон, хуульчдын нийтлэг эрх, ашиг сонирхлыг хамгаалах арга замыг тусгаагүй, Хуульчдын холбооны Зөвлөлийн гишүүдийг батламжлах эрх бүхий Их Хурал хуралдах хугацаа нь Зөвлөлийн гишүүдийн бүрэн эрхийн хугацаанаас зөрүүтэй, Хуульчдын их хурлын төлөөлөгч болон Зөвлөлийн бүрэлдэхүүний тоо нь холбооны үйл ажиллагааг хэвийн явуулах боломжгүйд хүргэх эрсдэлтэй, Хуульчдын холбооны Ерөнхийлөгчийн бүрэн эрхийн хугацаа дэвшүүлсэн зорилт, хөтөлбөрөө хэрэгжүүлэхэд хүрэлцэхгүй, хуулийн тодорхой бус зохицуулалтын улмаас хууль зүйн сургуулийг магадлан итгэмжлэх зохицуулалт өдийг хүртэл хэрэгжээгүй байна.

**Монгол Улсын Шүүхийн тухай болон Шүүгчийн эрх зүйн байдал, сахилга хариуцлагын тухай хуулийн төсөлтэй Хуульчийн эрх зүйн байдлын тухай хуулийн зарим зохицуулалтыг уялдуулах**

|  |
| --- |
| 35.1.12.Шүүхийн ерөнхий зөвлөл, Шүүхийн сахилгын хороо, Шүүхийн мэргэшлийн хорооны гишүүнд нэр дэвшүүлэх.  37.3.5.энэ хуулийн 51 дүгээр зүйлд заасан Хуульчдын эрх, хууль ёсны ашиг сонирхлыг хамгаалах асуудал эрхэлсэн хорооноос өргөн мэдүүлсэн Шүүхийн ерөнхий зөвлөлийн гишүүнд нэр дэвшигчдээс сонгож, Монгол Улсын Ерөнхийлөгчид санал болгох.  37.3.6.Шүүхийн сахилгын хорооны гишүүнд нэр дэвшигчийг Монгол Улсын Ерөнхийлөгчид санал болгох.  38.7.Зөвлөл дараах бүрэн эрхийг хэрэгжүүлнэ:  38.7.15.Шүүхийн сахилгын хорооны гишүүнд Хуульчдын холбооноос нэр дэвшигчийг сонгох.  45 дугаар зүйл.Хуульчийн мэргэжлийн дүрэм, ёс зүйн асуудал эрхэлсэн хорооноос Шүүхийн сахилгын хорооны гишүүнд нэр дэвшүүлэх ажлыг зохион байгуулах  45.1.Шүүхийн сахилгын хорооны гишүүнд нэр дэвшигчийг сонгон шалгаруулах асуудлыг Ёс зүйн хороо зохион байгуулна.  45.2.Хуульд заасан зохих болзол, шаардлагыг хангасан Монгол Улсын иргэн Шүүхийн сахилгын хорооны гишүүнд нэрээ дэвшүүлэх эрхтэй.  45.3.Энэ хуулийн 45.2-т заасан иргэн /цаашид "өргөдөл гаргагч" гэх/ нь Шүүхийн сахилгын хорооны гишүүнд өрсөлдөхөөр нэр дэвшихийг хүссэн өргөдөлдөө хуульд заасан шаардлагыг хангаж байгааг нотолсон баримт бичгийг хавсаргана.  45.4.Ёс зүйн хороо энэ хуулийн 45.3-т заасан баримт бичиг үнэн зөв эсэхийг шалган өргөдөл гаргагч хуульд заасан болзол, шаардлагыг хангаж байгаа эсэхэд дүгнэлт гаргаж, тав хоногийн дотор Хуульчдын холбооны Зөвлөлд хүргүүлнэ.  45.5.Хуульчдын холбооноос Шүүхийн сахилгын хороонд нэр дэвшигчийг бүртгэх, сонгон шалгаруулах журмыг Зөвлөл батална.  50 дугаар зүйл.Шүүхийн мэргэшлийн хорооны гишүүнийг санал болгох  50.1.Шүүхийн мэргэшлийн хорооны гишүүнд санал болгох асуудлыг Хуульчийн мэргэжлийн шалгалтын асуудал эрхэлсэн хороо хариуцна.  50.2.Шүүхийн мэргэшлийн хорооны гишүүнд нэр дэвшүүлэх, санал болгох журмыг Зөвлөл батална.  51 дүгээр зүйл.Шүүхийн ерөнхий зөвлөлийн гишүүнд нэр дэвшүүлэх  51.1.Шүүхийн ерөнхий зөвлөлийн гишүүнд нэр дэвшигчийг сонгох асуудлыг Хуульчдын эрх, хууль ёсны ашиг сонирхлыг хамгаалах асуудал эрхэлсэн хороо зохион байгуулна.  51.2.Хуульд заасан зохих болзол, шаардлагыг хангасан Монгол Улсын иргэн Шүүхийн ерөнхий зөвлөлийн гишүүнд нэрээ дэвшүүлэх эрхтэй.  51.3.Энэ хуулийн 51.2-т заасан иргэн /цаашид "өргөдөл гаргагч" гэх/ нь Шүүхийн ерөнхий зөвлөлийн гишүүнд өрсөлдөхөөр нэр дэвшихийг хүссэн өргөдөлдөө хуульд заасан шаардлагыг хангаж байгааг нотолсон баримт бичгийг хавсаргана.  51.4.Хуульчдын эрх, хууль ёсны ашиг сонирхлыг хамгаалах асуудал эрхэлсэн хороо энэ хуулийн 51.3-т заасан баримт бичиг үнэн зөв эсэхийг шалган өргөдөл гаргагч хуульд заасан болзол, шаардлагыг хангаж байгаа эсэхэд дүгнэлт гаргаж, тав хоногийн дотор Хуульчдын холбооны Ерөнхийлөгчид өргөн мэдүүлнэ.  51.5.Хуульчдын холбооноос Шүүхийн ерөнхий зөвлөлийн гишүүнд нэр дэвшигчийг бүртгэх, сонгон шалгаруулах журмыг Зөвлөл батална. |

Монгол Улсын Үндсэн хуульд оруулсан нэмэлт, өөрчлөлтөөр шүүгчийг албан тушаалаас нь түдгэлзүүлэх, огцруулах болон сахилгын бусад шийтгэл ногдуулах чиг үүрэг бүхий Шүүхийн сахилгын хороог бий болгох, Өмгөөллийн тухай хуулиар өмгөөлөгч хууль болон Ёс зүйн дүрмийг зөрчсөн эсэх маргааныг хянан шийдвэрлэх, хариуцлага хүлээлгэх чиг үүрэг бүхий Мэргэжлийн хариуцлагын хороо Монголын Өмгөөлөгчдийн холбоонд байхаар тус тус зохицуулсан. Прокурорын тухай хуульд зааснаар прокурорын сахилга, ёс зүй, мэргэжлийн хариуцлагын асуудлаар Прокурорын ёс зүйн болон мэргэжлийн орон тооны бус зөвлөл үйл ажиллагаа явуулж байна. Хууль тогтоомжийн энэхүү өөрчлөлтийн улмаас Хуульчдын холбооны Мэргэжлийн хариуцлагын хорооны чиг үүрэг, үйл ажиллагааг тодотгон зохицуулах шаардлага бий болсон бөгөөд энэ талаар Өмгөөллийн тухай хуулийг дагаж мөрдөх журмын тухай хуульд Монголын Хуульчдын холбоо болон Өмгөөлөгчдийн Холбооны үйл ажиллагааг уялдуулах, чиг үүргийг оновчтой хуваарилах талаар холбогдох хуулийн төслийг боловсруулахаар заажээ.

Монгол Улсын Их Хурлын 2020 оны 02 дугаар тогтоолын хавсралтаар баталсан Монгол Улсын Үндсэн хуульд оруулсан нэмэлт, өөрчлөлтөд хууль тогтоомжийг нийцүүлэх хуваарьт Шүүхийн хараат бус байдлыг хангаж, шүүгчийн хариуцлагыг дээшлүүлэхтэй холбоотой Үндсэн хуульд оруулсан нэмэлт, өөрчлөлтийн хүрээнд Шүүхийн захиргааны тухай, Шүүхийн сахилгын хорооны тухай хуулийн төслийг боловсруулж, тэдгээртэй холбогдуулан Хуульчийн эрх зүйн байдлын тухай хууль болон холбогдох бусад хуульд нэмэлт, өөрчлөлт оруулах тухай хуулийн төсөл боловсруулахаар заасан.

Дээрх хуваарийн дагуу боловсруулж байгаа Монгол Улсын Шүүхийн тухай болон Шүүгчийн эрх зүйн байдал, сахилга хариуцлагын тухай хуулийн төсөлтэй Хуульчийн эрх зүйн байдлын тухай хуулийн зарим зохицуулалтыг уялдуулах зайлшгүй шаардлага үүссэн.

Мөн Хуульчийн эрх зүйн байдлын тухай хуулийн хэрэгжилтийн үр дагаварт хийсэн үнэлгээгээр хуулийн зарим зохицуулалтыг Төлбөрийн чадваргүй яллагдагчид үзүүлэх хууль зүйн туслалцааны тухай хуультай уялдуулах, хуулийн үйлчлэлд хамаарах субъектийг тодорхой болгох, Хуульчдын холбооны зөвлөлийн чиг үүргийг оновчтой тодорхойлох шаардлагатай гэж дүгнэсэн.

## **3.2. “Ойлгомжтой байдал” шалгуур үзүүлэлтээр үнэлсэн байдал**

Хуулийн төсөл нь хуулийг хэрэгжүүлэх, хэрэглэх этгээдүүдэд ойлгомжтой байдлаар томьёологдсон эсэхийг шалгах үүднээс хуулийн төсөлтэй холбоотойгоор өмгөөллийн үйл ажиллагаа эрхэлж байгаа өмгөөлөгчдийг хамруулан ярилцлага хийсний үндсэн дээр уг хуулийн төслийн тодорхойгүй байгаа зүйл, заалтад нэмэлт тайлбар авсан.

Хуулийн төсөлд Шүүхийн сахилгын хорооны гишүүнийг нэр дэвшүүлэх үйл ажиллагаанд Хуульчдын холбоо, Холбооны зөвлөл, Хуульчдын холбооны ерөнхийлөгчийн уялдааг хангах.

## **3.4.“Харилцан уялдаа” шалгуур үзүүлэлтээр үнэлсэн байдал**

Тус шалгуур үзүүлэлтийн хүрээнд “Хуулийн төслийн уялдаа холбоог шалгах” гэсэн шалгах хэрэгслээр хуулийн давхардал, хийдэл, зөрчлийг судлан, хуулийн төслийн дотоод болон бусад хуультай уялдах уялдаа холбоог сайжруулах юм. Түүнчлэн хууль тогтоомжийн төслийн үр нөлөөг үнэлэх аргачлалд заасан дараахь асуудлыг тодорхойлох байдлаар хуулийн төслийн харилцан уялдаатай байдлыг үнэллээ.

|  |  |  |
| --- | --- | --- |
|  | Шалгах асуултууд |  |
| 1 | Төслийн зохицуулалт тухайн тогтоолын зорилттой нийцэж байгаа эсэх? | Нийцэж байна. |
| 2 | Хуулийн төслийн хууль тогтоомж гэсэн хэсэгт заасан хуулиудын нэр тухайн харилцаанд хамаарах хууль мөн эсэх? | нийцэж байгаа |
| 3 | Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх? | нийцэж байгаа |
| 4 | Хуулийн төслийн зүйл заалт тухайн хуулийн төсөл болон бусад хуулийн заалттай нийцэж байгаа эсэх? | Зөрчилдсөн зүйл заалт байхгүй. |
| 5 | Хуулийн төслийн зүйл, заалт тухайн хуулийн төслийн болон бусад хуулийн заалттай давхардсан эсэх? | Бусад хуулийн зүйл заалттай давхардсан зүйл байхгүй. |
| 6 | Хуулийн төслийг хэрэгжүүлэх этгээдийг тодорхой тусгасан эсэх? | Хуульчдын холбоо |
| 7 | Хуулийн төсөлд шаардлагатай зохицуулалтыг орхигдуулсан эсэх? | Орхигдуулсан зохицуулалт байхгүй, холбогдох хууль тогтоомжид өөрчлөлт оруулахыг даалгасан. |
| 8 | Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх? | Чиг үүрэг давхардуулсан зүйл байхгүй |
| 9 | Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх | Боломжгүй |
| 10 | Татварын хуулиас бусад хуулийн төсөлд албан татвар, төлбөр, хураамж тогтоосон эсэх | Албан татвар, хураамж, төлбөр тогтоосон зүйл байхгүй. |
| 11 | Тухайн хуулийн төсөлд тусгасан тусгай зөвшөөрөлтэй холбоотой зохицуулалтыг аж ахуйн үйл ажиллагааны тусгай зөвшөөрлийн тухай хуульд тусгасан эсэх? | Тусгай зөвшөөрөлтөй холбоотой асуудал үүсгэхгүй. |
| 12 | Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх? | Хүний эрхийг хязгаарласан зохицуулалт агуулаагүй. эерэг үр дагавар бүхий зохицуулалттай. |
| 13 | Хуулийн төслийн зүйл, заалт жендэрийн эрх тэгш байдлыг хангасан эсэх? | байхгүй. |
| 14 | Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх? | Байхгүй |
| 15 | Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх? | Байхгүй |
| 16 | Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх? | Тодорхой тусгасан. |

Түүнчлэн энэхүү шалгах хэрэгслийн дагуу хуулийн төслийг Хууль тогтоомжийн тухай хуулийн 29 дүгээр зүйлд заасан хууль тогтоомжийн төслийн эх бичвэрийн агуулгад тавих нийтлэг шаардлага, 30 дугаар зүйлд заасан хуулийн төслийн хэл зүй, найруулгад тавих нийтлэг шаардлагад нийцүүлэн боловсруулсан эсэхийг шалгахдаа Хууль тогтоомжийн тухай хуулийн дараахь заалтад заасан шаардлагыг хангасан эсэхэд хариулт өгөх замаар шалгалаа.

|  |  |
| --- | --- |
| Хууль тогтоомжийн тухай хуулийн 29 дүгээр зүйлд заасан Хуулийн төслийн эх бичвэрийн агуулгад тавих нийтлэг шаардлага | |
| Хууль тогтоомжийн тухай хуулийн зохицуулалт | Хуулийн төслийн зохицуулалтад үнэлгээ хийсэн байдал |
| 29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх; | Шаардлагыг хангасан. Уялдсан байгаа. |
| 29.1.2.тухайн хуулиар зохицуулах нийгмийн харилцаанд хамаарах асуудлыг бүрэн тусгасан байх; | Тухайн асуудлыг зохицуулах нийгмийн харилцааг бүрэн тусгаж өгөөгүй, зарим асуудлыг засгийн газар үүрэг өгөх байдлаар шилжүүлж зохицуулсан байна. |
| 29.1.3.тухайн хуулиар зохицуулах нийгмийн харилцааны хүрээнээс хальсан асуудлыг тусгахгүй байх; | Шаардлага хангасан. |
| 29.1.4.тухайн хуулиар зохицуулах нийгмийн харилцаанд үл хамаарах хуульд нэмэлт, өөрчлөлт оруулах буюу хүчингүй болсонд тооцох тухай заалт тусгахгүй байх; | Шаардлага хангасан. |
| 29.1.5.зүйл, хэсэг, заалт нь хоорондоо зөрчилгүй байх; | Шаардлага хангасан |
| 29.1.6.хэм хэмжээ тогтоогоогүй, тунхагласан шинжтэй буюу нэг удаа хэрэгжүүлэх заалт тусгахгүй байх; | Шаардлага хангасан. |
| 29.1.7.бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх; | Шаардлага хангасан |
| 29.1.8.тухайн хуулиар зохицуулах нийгмийн харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх, үүрэг, зохицуулалтад удирдлага болгох, харгалзан үзэх нөхцөл байдал, нийтийн эрх зүйн этгээдийн чиг үүрэг, эрх хэмжээ, тэдгээрийг биелүүлэх журам; | Шаардлага хангасан |
| 29.1.9.шаардлагатай тохиолдолд эрх зүйн хэм хэмжээг зөрчсөн этгээдэд хүлээлгэх хариуцлагын төрөл, хэмжээ, хуулийн хүчин төгөлдөр болох хугацаа, хууль буцаан хэрэглэх тухай заалт, хуулийг дагаж мөрдөх журмын зохицуулалт, бусад хуулийн зүйл, заалтыг хүчингүй болсонд тооцох, хасах заалт; | Шаардлага хангасан |
| 29.1.10.шаардлагатай тохиолдолд бусад хуульд нэмэлт, өөрчлөлт оруулах болон хууль хүчингүй болсонд тооцох тухай дагалдах хуулийн төслийг боловсруулсан байх; | Боловсруулсан |
| 29.1.11.хуулийн төсөл нь хуулийн зорилго гэсэн зүйлтэй байж болох бөгөөд зорилгод тус хуулиар хангахаар зорьж байгаа иргэний үндсэн эрх, бэхжүүлэх үндсэн зарчим, хүрэх үр дүнг тусгана. | Шаардлага хангасан |
| Хууль тогтоомжийн тухай хуулийн 30 дугаар зүйлд заасан Хуулийн төслийн хэл зүй, найруулгад тавих нийтлэг шаардлага | |
| 30.1.1.Монгол Улсын Үндсэн хууль, бусад хуульд хэрэглэсэн нэр томьёог хэрэглэх; | Шаардлага хангасан |
| 30.1.2.нэг нэр томьёогоор өөр өөр ойлголтыг илэрхийлэхгүй байх; | Шаардлага хангасан |
| 30.1.3.үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой, ойлгоход хялбараар бичих; | Шаардлага хангасан |
| 30.1.4.хүч оруулсан нэр томьёо хэрэглэхгүй байх; | Шаардлага хангасан |
| 30.1.5.жинхэнэ нэрийг ганц тоон дээр хэрэглэх. | Шаардлага хангасан |

**Тав.Үр дүн, зөвлөмж**

Хуулийн төслийн үр нөлөөг үнэлэхэд сонгон авсан практикт хэрэгжих боломж, хүлээн зөвшөөрөгдөх байдал, зардын шалгуур үзүүлэлтээр хуулийн төсөлд тусгагдсан агуулгаар үр нөлөө гарна гэж үнэлсэн.

Хуульчийн эрх зүйн байдлын тухай /Шинэчилсэн найруулга/-ын төслийн үр нөлөөг “Хууль тогтоомжийн төслийн үр нөлөөг үнэлэх аргачлал”-ын дагуу үнэлэхэд төсөл нь практикт хэрэгжих боломжтой, хүлээн зөвшөөрөгдөхүйц, нэмэлт зардал гарахгүй үр өгөөжтэй байдлаар боловсруулагдсан байна.

---оОо---

1. Засгийн газрын 2016 оны 59 дүгээр тогтоолын 3 дугаар хавсралтаар баталсан [↑](#footnote-ref-1)